Google image AQSh boshchiligidagi koalitsiya Turkiya hududidan IShIDga qarshi operatsiyani davom ettirishni boshladi, deb xabar bermoqda RIA “Novosti” axborot agentligi. Bu haqda Pentagon rasmiy vakili Piter Kuk ma’lum qildi. "Turkiyalik ittifoqdoshlarimiz bilan yaqindan o‘zaro harakatlardan keyin IShIDga qarshi koalitsiyaning Turkiyadan harbiy operatsiyalari qayta boshlandi", deb yozdi Kuk tvitterda. 16 iyulda AQSh harbiy samolyotlari Turkiyaning Injirlik bazasi mamlakatdagi harbiy to‘ntaruv sababli yopib qo‘yilgandan keyin undan ko‘tarila olmagan. Tomonlar Turkiya bilan IShIDga qarshi operatsiyalarni tezroq qayta boshlash maqsadida muzokaralar o‘tkazishgan.